Δίκη της Χρυσής Αυγής

Η δίκη της Χρυσής Αυγής είναι ποινική δίκη στην οποία δικάστηκαν 69 κατηγορούμενοι, μεταξύ των οποίων μέλη τοπικών οργανώσεων, στελέχη, πρώην βουλευτές και ο γενικός γραμματέας της Χρυσής Αυγής, Νίκος Μιχαλολιάκος, κατηγορούμενοι για διεύθυνση ή ένταξη σε εγκληματική οργάνωση με βάση το άρθρο 187 του ελληνικού Ποινικού Κώδικα. 18 από τους κατηγορούμενους είχαν εκλεγεί βουλευτές με τη Χρυσή Αυγή τον Ιούνιο του 2012 και κατηγορήθηκαν επιπλέον για διεύθυνση εγκληματικής οργάνωσης. Η διεξαγωγή της δίκης ξεκίνησε στις 20 Απριλίου 2015 στο Α' Τριμελές Εφετείο Κακουργημάτων στη δικαστική αίθουσα των γυναικείων φυλακών Κορυδαλλού και ολοκληρώθηκε στις 22 Οκτωβρίoυ 2020 στην αίθουσα τελετών του Εφετείου Αθηνών.

Στο πλαίσιο της δίκης για εγκληματική οργάνωση, συνεκδικάστηκαν τρία κακουργήματα τα οποία ήταν η ανθρωποκτονία του Παύλου Φύσσα (18 Σεπτεμβρίου 2013), η απόπειρα ανθρωποκτονίας του Αιγύπτιου αλιεργάτη Αμπουζίντ Εμπάρακ (12 Ιουνίου 2012) και η απόπειρα ανθρωποκτονίας των στελεχών του ΚΚΕ και μελών του ΠΑΜΕ (12 Σεπτεμβρίου 2013), ενώ συνεξετάστηκαν και άλλες 60 υποθέσεις που έχουν ήδη δικαστεί ή δικάζονται παράλληλα σε άλλα δικαστήρια και αφορούν εγκλήματα για τα οποία έχουν καταδικαστεί ή κατηγορούνται τα μέλη της Χρυσής Αυγής που δικάζονται για ένταξη ή και διεύθυνση εγκληματικής οργάνωσης.

Στις 7 Οκτωβρίου 2020, κρίθηκε ένοχος για όλες τις κατηγορίες που του αποδίδονται, τόσο για ένταξη στην εγκληματική οργάνωση όσο και για τη δολοφονία Φύσσα, ο Μιχαλολιάκος. Επιπλέον, κρίθηκαν ένοχοι για διεύθυνση εγκληματικής οργάνωσης οι Μιχαλολιάκος, Κασιδιάρης, Λαγός, Γερμενής, Παναγιώταρος, Παππάς, Ματθαιόπουλος και ένοχοι για ένταξη σε εγκληματική οργάνωση οι Άγγος, Αποστόλου, Καζαντζόγλου, Καλαρίτης, Μιχαλάρος, Μπαρέκας, Παπαβασιλείου, Παπαδόπουλος, Πόπορη, Ρουπακιάς, Σκιατούνης, Σκάλκος, Στεργιοπουλος, Στράτος, Τσακανίκας, Τσόρβας, Τσαλίκης, Χατζηδάκης, Χρυσαφίτης. Για την ηγετική ομάδα της εγκληματικής οργάνωσης οι εφέσεις τους δεν είχαν ανασταλτικό χαρακτήρα και οδηγήθηκαν στη φυλακή.

Δράση της Χρυσής Αυγής

Μετά τις διπλές εκλογές του Μαΐου και του Ιουνίου 2012 η ΧΑ απέκτησε κοινοβουλευτική εκπροσώπηση. Μετά την είσοδο της ΧΑ στη Βουλή των Ελλήνων παρατηρήθηκε αύξηση των επιθέσεων εναντίον μεταναστών. Μέλη και βουλευτές της ΧΑ συμμετείχαν σε προκλητικά επεισόδια στο κοινοβούλιο, σε προπηλακισμούς και επιθέσεις σε δημόσιους χώρους. Παρά την ύπαρξη καταγγελιών για τη δράση μελών της ΧΑ και μιας αναφοράς της ΕΥΠ για το μετέπειτα βουλευτή Γιάννη Λαγό, η οποία αναφερόταν σε σειρά παράνομων πράξεων, και παρά την αστυνομική συλλογή στοιχείων για τη δράση της βίαιης Ακροδεξιάς, η άνοδος της πολιτικής ισχύος της ΧΑ αποθάρρυνε τους αρμόδιους από την ανάληψη πρωτοβουλιών για την αντιμετώπισή της. Το Σεπτέμβριο του 2012 με αφορμή τη συμμετοχή βουλευτών της ΧΑ σε επεισόδια εναντίον μεταναστών ο εισαγγελέας του Αρείου Πάγου εξέδωσε μία εγκύκλιο με τελικό αποδέκτη τις κατά τόπους αστυνομικές αρχές με την οποία ενημέρωνε ότι επιτρέπεται η σύλληψη με την αυτόφωρη διαδικασία βουλευτών που διαπράττουν κακουργήματα δίχως να έχει προηγηθεί άρση της ασυλίας τους. Δύο μήνες αργότερα, με άρθρο του στο πρώτο φύλλο της Εφημερίδας των Συντακτών την ποινική δίωξη της ΧΑ ως εγκληματικής οργάνωσης με βάση το άρθρο 187 ΠΚ υπέδειξε ως δέοντα τρόπο θεσμικής αντιμετώπισης της δράσης της ΧΑ ο συνταγματολόγος Νίκος Αλιβιζάτος. Το Σεπτέμβριο του 2013 κλιμακώθηκε η ένταση των επεισοδίων στα οποία συμμετείχαν χρυσαυγίτες, που στις 13 Σεπτεμβρίου επιτέθηκαν σε αφισοκολλητές του ΚΚΕ στο Πέραμα, ενώ στις 15 Σεπτεμβρίου απέσπασαν βίαια από τους διοργανωτές της τον έλεγχο εκδήλωσης για τους νεκρούς του Μελιγαλά, θορυβώντας τον εκλεγόμενο στη Μεσσηνία πρωθυπουργό Αντώνη Σαμαρά.

Κίνηση ποινικής διαδικασίας
Το βράδυ της 17ης Σεπτεμβρίου 2013 ο 45χρονος Γεώργιος Ρουπακιάς, μέλος της Χρυσής Αυγής, δολοφόνησε με μαχαίρι τον Παύλο Φύσσα, έναν 34χρονο χιπ χοπ μουσικό, γνωστό στο Κερατσίνι για την αντιφασιστική του δράση, που ήταν γνωστός με το καλλιτεχνικό ψευδώνυμο «Killah P».

Έχοντας την έγκριση του πρωθυπουργού, ο υπουργός Δημόσιας Τάξης Νίκος Δένδιας διέταξε τη διεξαγωγή αστυνομικών ερευνών σε γραφεία της ΧΑ την επομένη της δολοφονίας, ενώ στις 19 Σεπτεμβρίου συνέταξε με τη βοήθεια δύο δικηγόρων και έστειλε στην εισαγγελέα του Αρείου Πάγου Ευτέρπη Κουτζαμάνη μία επιστολή που αναφερόταν σε 32 περιστατικά στα οποία εμπλέκονταν μέλη της ΧΑ ζητώντας να ερευνηθεί η δράση της ΧΑ ως εγκληματικής οργάνωσης. Στις 22 Σεπτεμβρίου η εισαγγελέας του Αρείου Πάγου διέταξε τη διενέργεια κατεπείγουσας προκαταρκτικής έρευνας, την οποία ανέθεσε στον αντιεισαγγελέα Χαράλαμπο Βουρλιώτη, για να διαπιστωθεί αν προκύπτει η ύπαρξη εγκληματικής οργάνωσης. Δύο μέρες αργότερα ο Δένδιας έστειλε έναν συμπληρωματικό φάκελο με αξιόποινες πράξεις μελών της ΧΑ, τη δικογραφία για την επίθεση χρυσαυγιτών σε συνδικαλιστές του ΚΚΕ στο Πέραμα στις 13 Σεπτεμβρίου και έναν κατάλογο επιθέσεων χρυσαυγιτών που του είχε εγχειρίσει ο Μανώλης Γλέζος. Στον Άρειο Πάγο απεστάλησαν από το ΓΓ του Υπουργείου Εσωτερικών εκθέσεις όπως αυτή του Επιτρόπου του Συμβουλίου της Ευρώπης για τα Δικαιώματα του Ανθρώπου, ενώ ενώπιον του Βουρλιώτη κατέθεσε ο πρόεδρος της Πακιστανικής κοινότητας αναφέροντας υποθέσεις όπως τη δολοφονία του Σαχζάτ Λουκμάν. Στις 28 Σεπτεμβρίου, μετά από εισαγγελικές έρευνες, στοιχειοθετήθηκε η κατηγορία της σύστασης εγκληματικής οργάνωσης από την Χρυσή Αυγή και η Αντιτρομοκρατική Υπηρεσία συνέλαβε το Νίκο Μιχαλολιάκο, τον Ηλία Κασιδιάρη, τον Ηλία Παναγιώταρο και το Γιώργο Πατέλη, αρχηγό της τοπικής οργάνωσης της ΧΑ στη Νίκαια, όπου ανήκε ο Ρουπακιάς. Χρονικό σημείο έναρξης της εγκληματικής οργάνωσης, σύμφωνα με το εισαγγελικό πόρισμα, ήταν το 1987. Στο σύνολο οι συλληφθέντες ήταν γύρω στους 20, ενώ ο συνολικός αριθμός των στελεχών που αναζητούνταν για να συλληφθούν υπερέβαινε τους 30.

Ο εισαγγελέας πρωτοδικών Αθηνών άσκησε εναντίον των είκοσι συλληφθέντων γενική ποινική δίωξη in rem για ένταξη σε και διεύθυνση εγκληματικής οργάνωσης και η προσωποποίηση των κατηγοριών ανατέθηκε στους ανακριτές διαφθοράς Γιώργο Παπακώστα και Σπύρο Γεωργουλέα, τον ειδικό ανακριτή διαφθοράς που είχε χειριστεί τη δίωξη για τα εξοπλιστικά προγράμματα επί υπουργίας Τσοχατζόπουλου, για να αποφασίσουν εντός τριών ημερών, σύμφωνα με την αυτόφωρη διαδικασία, για την προφυλάκιση ή μη των κατηγορουμένων. Τρεις βουλευτές της ΧΑ, οι Παναγιώταρος, Μίχος και Κασιδιάρης αφέθηκαν ελεύθεροι με περιοριστικούς όρους, ενώ προφυλακιστέοι κρίθηκαν, λόγω αντιφάσεων στις οποίες κρίθηκε ότι έπεσαν, οι βουλευτές Παππάς, Λαγός και ο αρχηγός της ΧΑ Νίκος Μιχαλολιάκος. Οι δικαστικοί έλαβαν αργοπορημένα γνώση του κατασχεθέντος υλικού των αστυνομικών ερευνών στα σπίτια των συλληφθέντων και αξιολόγησαν ως ένδειξη της ιεραρχικής δομής της οργάνωσης ένα χάρτη της Αντιτρομοκρατικής με τις περίπου 150 κλήσεις που πραγματοποιήθηκαν μέσω κινητών τηλεφώνων τη νύχτα της δολοφονίας Φύσσα και οι οποίες συνέδεαν αλυσιδωτά το δράστη με στελέχη της ΧΑ, όπως τον «περιφερειάρχη» Πειραιά Γιάννη Λαγό, και τον αρχηγό της ΧΑ. Στις 17 Οκτωβρίου η Ολομέλεια του Συμβουλίου Εφετών αποφάσισε λόγω της σπουδαιότητας της υπόθεσης να αναθέσει τη διεξαγωγή των ερευνών και των ανακρίσεων σε δύο ειδικές εφέτες ανακρίτριες, τη Μαρία Κλάπα, που τη δεκαετία του 1990 είχε χειριστεί την έρευνα που αποκάλυψε τη δράση παράνομων κυκλωμάτων στις φυλακές Κορυδαλλού, και τη Μαρία Δημητροπούλου, προϊσταμένης του Πρωτοδικείου Πειραιά, η οποία είχε συνεκδικάσει τη δίκη των μελών της Συνωμοσίας των Πυρήνων της Φωτιάς και η οποία ορίστηκε επίκουρη ειδική ανακρίτρια.

Τον Ιανουάριο του 2014 κρίθηκαν προφυλακιστέοι τρεις ακόμα βουλευτές της ΧΑ, οι Ηλιόπουλος, Γερμενής και Μπούκουρας. Τον Απρίλιο οι ανακρίτριες έστειλαν στη Βουλή αίτημα επιτάχυνσης των διαδικασιών άρσης ασυλίας των βουλευτών της ΧΑ. Ο πρόεδρος της βουλής Βαγγέλης Μεϊμαράκης έστειλε μία απαντητική επιστολή διαβεβαιώνοντας ότι η Βουλή ακολουθεί την «αρμόζουσα αντικειμενικότητα, ευθύνη και κοινοβουλευτική δεοντολογία». Μετά την εξέταση πάνω από εκατό υποθέσεων 150 μαρτύρων και την αξιοποίηση νέων στοιχείων, όπως της απομαγνητοφώνησης τηλεφωνικών συνδιαλέξεων μετά τη δολοφονία Φύσσα και των πορισμάτων της έρευνας κατασχεθέντος υλικού των κατηγορουμένων, που αντέκρουε τις αρχικές τους καταθέσεις, τον Αύγουστο του 2014 οι εφέτες ειδικές ανακρίτριες ολοκλήρωσαν την ανάκριση και σχημάτισαν δικογραφία εις βάρος 78 κατηγορούμενων, από τους οποίους 30 προφυλακίστηκαν. Ανάμεσα στους προφυλακισμένους ήταν 8 από τα 16 μέλη της κοινοβουλευτικής ομάδας της Χρυσής Αυγής. Η δικογραφία στάλθηκε στον εισαγγελέα εφετών για να διατυπώσει πρόταση προς το συμβούλιο εφετών για την παραπομπή ή όχι των κατηγορούμενων σε δίκη. Τον Οκτώβριο του 2014 ο εισαγγελέας Ισίδωρος Ντογιάκος κατέθεσε μία 700 σελίδων πρόταση, στην οποία η ΧΑ περιγραφόταν ως μία στρατιωτικά οργανωμένη εγκληματική οργάνωση υπό τον απόλυτο έλεγχο του Μιχαλολιάκου και με την οποία εισηγούνταν στο συμβούλιο εφετών την παραπομπή σε δίκη 18 βουλευτών της ΧΑ και άλλων 52 ατόμων, συνολικά 70 ατόμων εκ των 85 κατηγορούμενων. Το Φεβρουάριο του 2015 το συμβούλιο εφετών με πλειοψηφία 2-1 υιοθέτησε τους ισχυρισμούς της εισαγγελικής πρότασης και με ένα βούλευμα 1109 σελίδων διέταξε την παραπομπή σε δίκη 69 ατόμων κατηγορούμενων με το άρθρο 187 του ποινικού κώδικα περί εγκληματικής οργάνωσης.

Κατηγορίες και υποθέσεις
Άρθρο 187 ΠΚ
Η δίωξη της ΧΑ ως εγκληματικής οργάνωσης ασκήθηκε με βάση το άρθρο 187 του ελληνικού ποινικού κώδικα, όπως αυτό διαμορφώθηκε με βάση τον λεγόμενο «αντιτρομοκρατικό» νόμο 2928/2001, ο οποίος ψηφίστηκε επί κυβέρνησης Σημίτη εν όψει των Ολυμπιακών Αγώνων του 2004. Η σύμβαση του ΟΗΕ κατά του οργανωμένου εγκλήματος, γνωστή ως σύμβαση του Παλέρμο, προέβλεπε την ύπαρξη οικονομικού ή άλλου υλικού οφέλους ως χαρακτηριστικό στοιχείο μιας εγκληματικής οργάνωσης. Όπως δήλωσε τον Ιούλιο του 2001 στη Βουλή των Ελλήνων ο υπουργός Δικαιοσύνης Μιχάλης Σταθόπουλος, η ελληνική κυβέρνηση απάλειψε το χαρακτηριστικό αυτό προκειμένου να υπάγονται στο άρθρο αυτό και οι εγκληματικές οργανώσεις που έχουν τρομοκρατική δράση και όσοι τελούν εγκλήματα λόγω της ιδεολογίας τους. Σύμφωνα με την Εκθεση της Διεύθυνσης Επιστημονικών Μελετών της Βουλής που συνόδευε το νομοσχέδιο ο όρος και το άρθρο 187 § 1 ήταν εμπνευσμένα από αντίστοιχο εδάφιο του ποινικού κώδικα της Γερμανίας με βάση το οποίο αντιμετωπίζεται και η δράση των νεοναζιστικών εγκληματικών οργανώσεων. Νομικοί που ήταν μέλη της νομοπαρασκευαστικής επιτροπής παραιτήθηκαν ενιστάμενοι για τις συνθήκες σύνταξης του νομοσχεδίου, ενώ το Κ.Κ.Ε., ο ΣΥΝ και βουλευτές του ΠΑ.ΣΟ.Κ. εξέφρασαν ανησυχίες για εφαρμογή του άρθρου σε περιπτώσεις μαχητικών λαϊκών διαδηλώσεων, αλλά ο Σταθόπουλος απάντησε ότι δεν εμπίπτουν στην έννοια της εγκληματικής οργάνωσης. Η ΧΑ αντέδρασε στο νέο νόμο δημοσιεύοντας ένα άρθρο στην εφημερίδα όπου έκανε λόγο για ασάφεια και τη δυνατότητα δίωξης του πολιτικού φρονήματος.

Με βάση τις διατάξεις του νόμου αυτού δικάστηκαν σε πρώτο και δεύτερο βαθμό οι συλληφθέντες ως μέλη της 17 Νοέμβρη. Από το 2004 έπαψε να ισχύει το 187 § 1 για τις ένοπλες οργανώσεις, που υπήχθησαν στην αυστηρότερη πρόβλεψη του άρθρου 187Α ΠΚ, όπως αυτό διαμορφώθηκε με το νόμο 3251/2004.

To 2009 συστάθηκε μια επιτροπή του υπουργείου Δικαιοσύνης για την αναμόρφωση του Ποινικού Κώδικα υπό την προεδρία του καθηγητή Ιωάννη Μανωλεδάκη, της οποίας μετά το θάνατο του Μανωλεδάκη προήδρευσε ο επίτιμος αντιεισαγγελέας του Αρείου Πάγου Βασίλης Μαρκής. Τον Αύγουστο του 2014 δημοσιεύθηκε ένα ρεπορτάζ ότι το σχέδιο του νέου ποινικού κώδικα προέβλεπε την επιδίωξη προσπορισμού οικονομικού οφέλους ως προϋπόθεση για το χαρακτηρισμό μιας οργάνωσης ως εγκληματικής, αλλαγή που θα μπορούσε να έχει ως αποτέλεσμα να εκπέσει η κατηγορία της εγκληματικής οργάνωσης για τη ΧΑ, καθώς η δράση της δε συνοδευόταν πάντοτε από αυτό το χαρακτηριστικό. Αρχική πρόθεση της επιτροπής ήταν να περιοριστεί η αθρόα χρήση του άρθρου στις περιπτώσεις του οικονομικού εγκλήματος με βάση τη σύμβαση του Παλέρμο, σύμφωνα με το Μαρκή, που εκτίμησε ότι δε θα έπρεπε λόγω της συγκυρίας αυτής να μην προχωρήσει ο εκσυγχρονισμός του ποινικού κώδικα.

Τον Ιούνιο του 2015 συγκροτήθηκε νομοπαρασκευαστική επιτροπή που τον Ιούνιο του 2019 δημοσίευσε το νέο ποινικό κώδικα, στον οποίο απαλείφεται η πρόβλεψη για στέρηση των πολιτικών δικαιωμάτων, εξισώνονται με τα μέλη μιας εγκληματικής οργάνωσης οι διευθύνοντες, για τους οποίους αλλάζει ο χρόνος κάθειρξης, που ήταν από 10 έως 20 έτη, καθώς το ελάχιστο όριο μειώνεται από 10 σε 5 έτη. Οι ηπιότερες προβλέψεις που θέσπισε ο νέος νόμος έχουν αναδρομική ισχύ και για τα κατηγορούμενα στελέχη της ΧΑ.

 Συνεκδικαζόμενες υποθέσεις 

 Απόπειρα ανθρωποκτονίας του Αμπουζίντ Εμπάρακ (Πέραμα) 

Στις 12 Ιουνίου 2012, τέσσερις Αιγύπτιοι ψαράδες δέχθηκαν επίθεση από κουκουλοφόρους στη μονοκατοικία όπου διέμεναν στο Πέραμα, με αποτέλεσμα ένας από τους τέσσερις να τραυματιστεί σοβαρά. Ένας από τους ενοίκους κατήγγειλε ότι ένας από τους επιτιθέμενους φορούσε μπλούζα της Χρυσής Αυγής. Σε ομιλία του λίγες ώρες πριν την επίθεση, ο τότε υποψήφιος βουλευτής Γιάννης Λαγός είχε δηλώσει ότι οι Αιγύπτιοι ψαράδες "θα δίνουν λογαριασμό στη Χρυσή Αυγή και στους Έλληνες πολίτες".Ομιλία Λαγού στο Πέραμα

 Απόπειρα ανθρωποκτονίας στελεχών του ΚΚΕ και μελών του ΠΑΜΕ (Πέραμα) 

Στις 12 Σεπτεμβρίου 2013, περίπου 50 Χρυσαυγίτες με λοστούς και καδρόνια επιτέθηκαν σε ομάδα περίπου 30 ατόμων του ΚΚΕ που διενεργούσε αφισοκόλληση στο Πέραμα. Η εφημερίδα Guardian χαρακτήρισε την επίθεση ως τη σοβαρότερη βιαοπραγία της Χρυσής Αυγής μετά την είσοδό της στο Κοινοβούλιο. Την επίθεση καταδίκασαν όλα τα κόμματα, πλην της Νέας Δημοκρατίας. Αρκετά μέλη του ΣΥΡΙΖΑ παρευρέθηκαν στην συγκέντρωση διαμαρτυρίας που οργάνωσε το ΚΚΕ στο Πέραμα το απόγευμα της Παρασκευής, 13 Σεπτεμβρίου 2013. Η αστυνομία δεν προέβη σε καμία σύλληψη από τα 24 άτομα που προσήγαγε.

 Ανθρωποκτονία του Παύλου Φύσσα (Κερατσίνι) 

Στις 18 Σεπτεμβρίου 2013, ο 34χρονος Παύλος Φύσσας δολοφονήθηκε από τον 45χρονο χρυσαυγίτη Γιώργο Ρουπακιά έπειτα από συντονισμένη επίθεση εις βάρος του Φύσσα και της παρέας του. Η δολοφονία αυτή υπήρξε αφορμή για να σχηματιστεί η δικογραφία που χαρακτηρίζει την Χρυσή Αυγή ως εγκληματική οργάνωση και να ξεκινήσει -εν τέλει- η δίκη που περιλαμβάνει βουλευτές, στελέχη και μέλη της οργάνωσης.

Διεξαγωγή της δίκης
 Σύνθεση του δικαστηρίου
Το Μάρτιο του 2015 αναδείχθηκε με κλήρωση η σύνθεση του αρμόδιου δικαστηρίου. Πρόεδρος κληρώθηκε η εφέτης Μαρία Λεπενιώτη, μέλη οι δικαστές Ανδρέας Ντόκος και Γεσθημανή Τσουλφόγλου και εισαγγελέας της έδρας η εισαγγελέας Αδαμαντία Οικονόμου. Αναπληρώτρια πρόεδρος κληρώθηκε η Μαρία Βάρκα, αναπληρωματικό μέλος ο Δημήτρης Ανέστης και αναπληρωτής εισαγγελέας ο Στέλιος Κωσταρέλλος.

Δίκη
Η δικαστική διαδικασία ξεκίνησε τον Απρίλιο του 2015. Τον Ιανουάριο του 2016, και αφού είχαν ήδη γίνει 43 συνεδριάσεις, η δίκη πρακτικά διακόπηκε λόγω της αποχής των δικηγόρων, ενώ συνεχίστηκε μετά από 4,5 μήνες απραγίας στις 25 Μαΐου 2016, καθώς οι συνήγοροι έλαβαν κατάλληλες άδειες από τους δικηγορικούς συλλόγους. Στις 18 Δεκεμβρίου 2019 η εισαγγελέας πρότεινε την αθώωση όλων των κατηγορουμένων για την δολοφονία του Παύλο Φύσσα πλην του Γιώργου Ρουπακιά καθώς και την απαλλαγή των κατηγορουμένων από τις κατηγορίες της σύστασης και ένταξης σε εγκληματική οργάνωση.

 Ετυμηγορία 

Στις 7 Οκτωβρίου 2020, και ενώ ένα μεγάλο πλήθος 20.000 με 30.000 διαδηλωτών είχε συγκεντρωθεί έξω από το Εφετείο, ανακοινώθηκαν οι ομόφωνες αποφάσεις του τριμελούς που περιλάμβαναν, μεταξύ άλλων, την αναγνώριση της Χρυσής Αυγής ως εγκληματικής οργάνωσης-συμμορίας βάση του άρθρου 187 του ΠΚ.  Συγκεκριμένα κρίθηκε ένοχος ο Γιώργος Ρουπακιάς για  όλες τις κατηγορίες που του αποδίδονται για τη δολοφονία του Παύλου Φύσσα. Επίσης για τη δολοφονία Φύσσα ένοχοι κρίθηκαν οι Γεώργιος Πατέλης, Ιωάννης Καζατζόγλου, Ιωάννης Αγγος, Αναστάσιος Μάριος Αναδιώτης, Γεώργιος Δήμου, Ελπιδοφόρος Καλαρίτης, Ιωάννης Βασίλειος Κομιανός, Κωνσταντίνος Κορκοβίλης, Αναστάσιος Μιχάλαρος, Γεώργιος Σκάλκος, Γεώργιος Σταμπέλος, Λέων Τσαλίκης, Αθανάσιος Τσόρβας, Νικόλαος Τσόρβας, Αριστοτέλης Χρυσαφίτης.  Aθώοι λόγω αμφιβολιών κρίθηκαν οι Σαντοριναίος και Τσακανίκας.https://www.avgi.gr/koinonia/368559_oi-nazi-sti-fylaki-enohi-oli-i-igetiki-omada-tis-hrysis-aygis

Κρίθηκαν ένοχοι για διεύθυνση εγκληματικής οργάνωσης οι Μιχαλολιάκος, Κασιδιάρης, Λαγός, Γερμενής, Παναγιώταρος, Παππάς, Ματθαιόπουλος και ένοχοι για ένταξη σε εγκληματική οργάνωση οι Άγγος, Αποστόλου, Καζαντζόγλου, Καλαρίτης, Μιχαλάρος, Μπαρέκας, Παπαβασιλείου, Παπαδόπουλος, Πόπορη, Ρουπακιάς, Σκιατούνης, Σκάλκος, Στεργιοπουλος, Στρατος, Τσακανικας, Τσορβας, Τσαλικης, Χατζηδακης, Χρυσαφιτης.

Κρίθηκαν ένοχοι όλοι οι κατηγορούμενοι για την επίθεση στους Αιγύπτιους αλιεργάτες.

Η κατηγορία για την επίθεση στους συνδικαλιστές του ΠΑΜΕ, μετατράπηκε από απόπειρα ανθρωποκτονίας από πρόθεση, σε επικίνδυνη σωματική βλάβη. Κρίθικαν ένοχοι οι Καστρινός, Πανταζής και Χατζηδάκης. Έπαψε η δίωξη για τους υπόλοιπους για απλή σωματική βλάβη.

Στις 22 Οκτωβρίου το δικαστήριο ανακοίνωσε την ετυμηγορία του. Για την ηγετική ομάδα της εγκληματικής οργάνωσης οι εφέσεις τους δεν είχαν ανασταλτικό χαρακτήρα και οδηγούνται στη φυλακή. Αναστολή πήραν οι 12 από τους καταδικασθέντες, με εγγυοδοσία, απαγόρευση εξόδου από τη χώρα και εμφάνιση στην Αστυνομία δύο φορές το μήνα.

 Κατηγορούμενοι και κατηγορίες 
+ΚατηγορίεςΚατηγορούμενοιΙδιότηταΕπιπλέον κατηγορίες/συσχετισμένες δικογραφίεςΠοινήΈνταξη σε εγκληματική οργάνωση και διεύθυνσή της, διακεκριμένη οπλοκατοχήΜιχαλολιάκος ΝικόλαοςΒουλευτής, Γενικός Γραμματέας και αρχηγός της οργάνωσης13 χρόνια + 6 μήνεςΓερμενής ΓεώργιοςΒουλευτής, υπεύθυνος εκπαίδευσης, επικεφαλής «Τμημάτων Άμεσης Επέμβασης» Νεολαίας13 χρόνια + 6 μήνεςΚασιδιάρης ΗλίαςΒουλευτής, μέλος Πολιτικού Συμβουλίου και Κεντρικής Επιτροπής, υπεύθυνος ιδεολογίας και εκπαίδευσης στελεχών13 χρόνια + 6 μήνεςΛαγός ΙωάννηςΒουλευτής, μέλος Πολιτικού Συμβουλίου και Κεντρικής Επιτροπής, υπεύθυνος για τις τοπικές οργανώσεις και τους πυρήνες Πειραιά, Νίκαιας, Περάματος, Σαλαμίνας, Μεγάρων και Ασπροπύργου και των εθνικιστικών κατασκηνώσεων13 χρόνια + 8 μήνεςΜπούκουρας ΕυστάθιοςΒουλευτής 2012-2015, πυρηνάρχης και υπεύθυνος για τα τάγματα εφόδου στην Κορινθία5 χρόνια + 6 μήνες (αναστολή)Μίχος ΝικόλαοςΒουλευτής, μέλος Κεντρικής Επιτροπής, υπεύθυνος για τις τοπικές οργανώσεις Εύβοιας και ΒοιωτίαςΠαράνομη κατοχή πυροβόλων όπλων με σκοπό τον εφοδιασμό εγκληματικής οργάνωσης, προμήθεια/κατοχή ναρκωτικής ουσίας προς ιδίαν αποκλειστικά χρήση6 χρόνιαΠαππάς ΧρήστοςΒουλευτής, μέλος Πολιτικού Συμβουλίου και Κεντρικής Επιτροπής, καθοδηγητής μελών και στελεχώνΥπεξαίρεση μνημείων13 χρόνια + 3 μήνεςΈνταξη σε εγκληματική οργάνωση και διεύθυνσή τηςΑλεξόπουλος ΧρυσοβαλάντηςΒουλευτής 2012-20155 χρόνια (αναστολή)Αρβανίτης-Αβράμης ΜιχαήλΒουλευτής5 χρόνια (αναστολή)Γρέγος ΑντώνιοςΒουλευτής, μέλος Κεντρικής Επιτροπής, τομεάρχης περιοχών Μακεδονίας - Θράκης6 χρόνιαΖαρούλια ΕλένηΒουλευτής, μέλος της Κεντρικής Επιτροπής6 χρόνια (αναστολή)Ζησιμόπουλος ΠολύβιοςΒουλευτής 2012-2015, μέλος Κεντρικής Επιτροπής, τομεάρχης περιοχών Μακεδονίας - Θράκης6 χρόνιαΗλιόπουλος ΠαναγιώτηςΒουλευτής, μέλος Κεντρικής Επιτροπής υπεύθυνος ιδεολογικής εκπαίδευσης και κατήχησης νέων μελών, υπεύθυνος πυρήνων Μαγνησίας7 χρόνιαΚούζηλος ΝικόλαοςΒουλευτής, καθοδηγητής7 χρόνιαΚουκούτσης ΔημήτριοςΒουλευτής 2012-20156 χρόνια (αναστολή)Ματθαιόπουλος ΑρτέμιοςΒουλευτής, μέλος Πολιτικού Συμβουλίου και Κεντρικής Επιτροπής, υπεύθυνος για τις περιφέρειες Θεσσαλονίκης, Λήμνου, Σάμου, Χίου και Λέσβου10 χρόνιαΜπαρμπαρούσης ΚωνσταντίνοςΒουλευτής6 χρόνιαΠαναγιώταρος ΗλίαςΒουλευτής, μέλος Πολιτικού Συμβουλίου και Κεντρικής Επιτροπής, υπεύθυνος για τις περιφέρειες Μεσσηνίας, Λακωνίας, Αργολίδας, Αρκαδίας, Κορινθίας, Νεμέας, Πάτρας, Κυπαρισσίας, Βάρδας Ηλείας, Αμαλιάδας, Αιγίου, Μάνης και Νοτίων Προαστίων Αθήνας 13 χρόνιαΈνταξη σε εγκληματική οργάνωσηΠατέλης ΓεώργιοςΕπικεφαλής τοπικής οργάνωσης ΝίκαιαςΕντολή εφόδου με συνέπεια τη δολοφονία του Παύλου Φύσσα, συνδρομή στον Ρουπακιά, κατοχή πυρομαχικών10 χρόνια + 2 μήνεςΠανταζής ΑναστάσιοςΕπικεφαλής τοπικής οργάνωσης ΠεράματοςΑπόπειρα ανθρωποκτονίας συνδικαλιστών ΠΑΜΕ, απόπειρα ανθρωποκτονίας από κοινού του Αιγύπτιου αλιεργάτη Αμπουζίντ Εμπάρακ, απρόκλητη φθορά ξένης ιδιοκτησίας από κοινού και κατά συρροή στο Πέραμα10 χρόνια + 24 μήνεςΣκορδέλη Θέμις-ΕυαγγελίαΕπικεφαλής τάγματος εφόδου Αγίου ΠαντελεήμοναΣυσχετισμένες δικογραφίες:

 Μαχαίρωμα Αφγανού πρόσφυγα Αλί Ραχίμι στον Άγιο Παντελεήμονα
 Προπηλακισμοί κατά αλλοδαπών μικροπωλητών σε λαϊκές αγορές
 Επίθεση και πυρακαγιά από πρόθεση σε μουσουλμανικό χώρο προσευχής με 40 άτομα μέσα
 Προπηλακισμοί κατά του προέδρου της μουσουλμανικής Ένωσης Ελλάδας, Ναΐμ ΕλγαντούρΔασκαλάκης ΑριστόδημοςΕπικεφαλής τοπικής οργάνωσης Ιεράπετρας ΚρήτηςΣυσχετισμένες δικογραφίες:

 Επιθέσεις και εμπρησμός από πρόθεση σε σπίτι Πακιστανών στην Ιεράπετρα5 χρόνια (αναστολή)Άγγος ΙωάννηςΜέλοςΣυνέργεια σε ανθρωποκτονία (Π. Φύσσα) οπλοκατοχή9 χρόνια + 2 μήνεςΑναδιώτης Αναστάσιος-ΜάριοςΜέλοςΣυνέργεια σε ανθρωποκτονία (Π. Φύσσα)7 χρόνιαΔήμου ΓεώργιοςΜέλοςΣυνέργεια σε ανθρωποκτονία (Π. Φύσσα)7 χρόνιαΚαζαντζόγλου ΙωάννηςΜέλοςΣυνέργεια σε ανθρωποκτονία (Π. Φύσσα)10 χρόνια + 2 μήνεςΚαλαρίτης ΕλπιδοφόροςΜέλοςΣυνέργεια σε ανθρωποκτονία (Π. Φύσσα)9 χρόνιαΚομιανός Ιωάννης-ΒασίλειοςΜέλοςΣυνέργεια σε ανθρωποκτονία (Π. Φύσσα)9 χρόνιαΚορκοβίλης ΚωνσταντίνοςΜέλοςΣυνέργεια σε ανθρωποκτονία (Π. Φύσσα)9 χρόνιαΜιχάλαρος ΑναστάσιοςΜέλοςΣυνέργεια σε ανθρωποκτονία (Π. Φύσσα)9 χρόνια + 2 μήνεςΡουπακιάς ΓεώργιοςΜέλοςΑνθρωποκτονία (Π. Φύσσα) από πρόθεση, παράνομη οπλοφορία, οπλοχρησία και οπλοκατοχή Ισόβια + 14 χρόνιαΣαντοριναίος ΣταύροςΜέλοςΣυνέργεια σε ανθρωποκτονία (Π. Φύσσα)Σκάλκος ΓεώργιοςΜέλοςΣυνέργεια σε ανθρωποκτονία (Π. Φύσσα)7 χρόνιαΣταμπέλος ΓεώργιοςΜέλοςΣυνέργεια σε ανθρωποκτονία (Π. Φύσσα)9 χρόνιαΤσακανίκας Γεώργιος-ΧρήστοςΜέλοςΣυνέργεια σε ανθρωποκτονία (Π. Φύσσα)Τσαλίκης ΛέωνΜέλοςΣυνέργεια σε ανθρωποκτονία (Π. Φύσσα)9 χρόνιαΤσόρβας ΑθανάσιοςΜέλοςΣυνέργεια σε ανθρωποκτονία (Π. Φύσσα)9 χρόνιαΤσόρβας ΝικόλαοςΜέλοςΣυνέργεια σε ανθρωποκτονία (Π. Φύσσα)9 χρόνιαΧρυσαφίτης ΑριστοτέληςΜέλοςΣυνέργεια σε ανθρωποκτονία (Π. Φύσσα)7 χρόνιαΑγριογιάννης ΔημήτριοςΜέλοςΑπόπειρα ανθρωποκτονίας από κοινού (Αιγυπτίου αλιεργάτη Αμπουζίντ Εμπάρακ), απρόκλητη φθορά ξένης ιδιοκτησίας από κοινού και κατά συρροή στο ΠέραμαΕυγενικός ΜάρκοςΜέλοςΑπόπειρα ανθρωποκτονίας από κοινού (Αιγυπτίου αλιεργάτη Αμπουζίντ Εμπάρακ), απρόκλητη φθορά ξένης ιδιοκτησίας από κοινού και κατά συρροή στο Πέραμα7 χρόνιαΜαρίας ΘωμάςΜέλοςΑπόπειρα ανθρωποκτονίας από κοινού (Αιγυπτίου αλιεργάτη Αμπουζίντ Εμπάρακ), απρόκλητη φθορά ξένης ιδιοκτησίας από κοινού και κατά συρροή στο Πέραμα7 χρόνια (αναστολή)Παπαδόπουλος ΚωνσταντίνοςΜέλοςΑπόπειρα ανθρωποκτονίας από κοινού (Αιγυπτίου αλιεργάτη Αμπουζίντ Εμπάρακ), απρόκλητη φθορά ξένης ιδιοκτησίας από κοινού και κατά συρροή στο Πέραμα7 χρόνια (αναστολή)Αντωνακόπουλος ΚυριάκοςΜέλοςΑπόπειρα ανθρωποκτονίας κατά συνδικαλιστών ΠΑΜΕ στο Πέραμα3 χρόνια + 6 μήνες (αναστολή)Καστρινός ΙωάννηςΜέλοςΑπόπειρα ανθρωποκτονίας κατά συνδικαλιστών ΠΑΜΕ στο Πέραμα3 χρόνια + 6 μήνες (αναστολή)Χατζηδάκης Χρήστος-ΑντώνιοςΜέλοςΑπόπειρα ανθρωποκτονίας κατά συνδικαλιστών ΠΑΜΕ στο Πέραμα6 χρόνιαΛιακόπουλος ΔιονύσιοςΜέλοςΣυσχετισμένη δικογραφία:

 Ανθρωποκτονία από πρόθεση από κοινού (Σαχζάτ Λουκμάν)6 χρόνιαΣτεργιόπουλος ΧρήστοςΜέλοςΣυσχετισμένη δικογραφία:

 Ανθρωποκτονία από πρόθεση από κοινού (Σαχζάτ Λουκμάν)6 χρόνιαΣιατούνης ΒασίλειοςΜέλοςΣυσχετισμένη δικογραφία:

 Επίθεση στο στέκι «Αντίπνοια» και απόπειρα ανθρωποκτονίας6 χρόνιαΣτράτος ΑθανάσιοςΜέλοςΣυσχετισμένη δικογραφία:

 Επίθεση στο στέκι «Αντίπνοια» και απόπειρα ανθρωποκτονίας6 χρόνιαΑγιοβλασίτης ΔιονύσιοςΜέλοςΣυσχετισμένη δικογραφία:

 Επίθεση στον κοινωνικό χώρο «Συνεργείο» στην ΗλιούποληΓαλανάκης ΧρηστοςΜέλοςΣυσχετισμένη δικογραφία:

 Επίθεση στον κοινωνικό χώρο «Συνεργείο» στην ΗλιούποληΚαλπιτζής Γεώργιος ΜέλοςΣυσχετισμένη δικογραφία:

 Επίθεση στον κοινωνικό χώρο «Συνεργείο» στην ΗλιούποληΜπαρέκας ΘωμάςΓραμματέας τοπικής οργάνωσης ΠειραιάΣυσχετισμένη δικογραφία:

 Επίθεση στον κοινωνικό χώρο «Συνεργείο» στην Ηλιούπολη6 χρόνια + 2 μήνεςΑποστολόπουλος ΓεώργιοςΜέλοςΣυσχετισμένη δικογραφία:

 Απόπειρα ανθρωποκτονίας κατά του μαθητή Φ.Δ. στο Π. ΦάληροΠαπαβασιλείου ΝικόλαοςΜέλοςΣυσχετισμένη δικογραφία:

 Εμπρησμός μπαρ "Cointreau", βαριές σωματικές βλάβες και διακεκριμένες φθορές κατά μεταναστών6 χρόνιαΠερρής ΓεώργιοςΜέλοςΣυσχετισμένη δικογραφία:

 Εμπρησμός μπαρ "Cointreau", βαριές σωματικές βλάβες και διακεκριμένες φθορές κατά μεταναστώνΓαροφαλάκης ΣάββαςΜέλοςΣυσχετισμένη δικογραφία:

 Επιθέσεις και εμπρησμός από πρόθεση σε σπίτι Πακιστανών στην ΙεράπετραΜαυρικάκης ΕμμανουήλΜέλοςΣυσχετισμένη δικογραφία:

 Επιθέσεις και εμπρησμός από πρόθεση σε σπίτι Πακιστανών στην ΙεράπετραΠετράκης ΓεώργιοςΜέλοςΣυσχετισμένη δικογραφία:

 Επιθέσεις και εμπρησμός από πρόθεση σε σπίτι Πακιστανών στην ΙεράπετραΨυλλάκης ΕμμανουήλΜέλοςΣυσχετισμένη δικογραφία:

 Επιθέσεις και εμπρησμός από πρόθεση σε σπίτι Πακιστανών στην ΙεράπετραΑποστόλου ΝικόλαοςΜέλος7 χρόνιαΝικολέττα ΜπενέκηΜέλοςΠόπορη ΒενετίαΜέλος, αστυνομικόςΠαράνομη κατοχή όπλων και πυρομαχικών7 χρόνια + 4 μήνεςΣκαρπέλη ΘεώνηΜέλοςΨευδορκία, παράνομη κατοχή πυρομαχικών1 χρόνο

 Παραπομπές 

 Εξωτερικοί σύνδεσμοι 


Κατηγορία:Χρυσή Αυγή
Χρυση Αυγη